pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเตรียมผลักดันติดตาม และแลกเปลี่ยน ยกโควิด-19 เป็นประเด็นสำคัญเร่งด่วน
วันจันทร์ที่ 13 เมษายน 2563
นายกรัฐมนตรีเตรียมผลักดันติดตาม และแลกเปลี่ยน ยกโควิด-19 เป็นประเด็นสําคัญเร่งด่วน
นายกรัฐมนตรีเตรียมผลักดันติดตาม และแลกเปลี่ยน ยกโควิด-19 เป็นประเด็นสําคัญเร่งด่วน
วันพรุ่งนี้ (14 เมษายน 2563) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเข้าร่วมประชุมสุดยอดอาเซียน และผู้นําอาเซียนบวกสาม (จีน ญี่ปุ่น เกาหลีใต้) สมัยพิเศษว่าด้วยโรคติดเชื้อไวรัสโคโรนา 2019 (โควิด-19) ณ ทําเนียบรัฐบาล ผ่านระบบการประชุมทางไกลเป็นประจําทุกปีที่ผู้นําชาติสมาชิกอาเซียน 10 ประเทศจะร่วมประชุมกันปีละ 2 ครั้ง แต่เนื่องด้วย ขณะนี้มีการแพร่ระบาดของโรคติดเชื้อไวรัสโคโรนา (โควิด-19) ที่ส่งผลกระทบทั่วโลก จนองค์การอนามัยโลก (WHO) ได้ประกาศให้เป็นการระบาดใหญ่ ทุกประเทศในอาเซียนได้รับผลกระทบจากการระบาดนี้ ตัวเลขผู้ติดเชื้อรายวันในภูมิภาคเพิ่มขึ้น และมีตัวเลขผู้ติดเชื้อสะสมที่เมื่อรวมกันในภูมิภาคอาเซียนแล้วมีจํานวนถึงกว่าหนึ่งหมื่นคน ผู้นําอาเซียนจึงเห็นพ้องให้จัดการประชุมทางไกลแทน โดยในช่วงเช้าจะเป็นการประชุมสุดยอดผู้นําอาเซียน และช่วงบ่ายจะเป็นการประชุมร่วมระหว่างผู้นําอาเซียนกับประเทศคู่เจรจาบวกสาม
การประชุมอาเซียนบวกสามดังกล่าวเกิดจากข้อเสนอของจีนในการประชุมรัฐมนตรีอาเซียน-จีน สมัยพิเศษ ณ เวียงจันทน์ ที่จะให้มีการจัดการประชุมสุดยอดอาเซียนสมัยพิเศษ ว่าด้วยโรคติดเชื้อไวรัสโคโรนา 2019 ในช่วงเวลาที่เหมาะสม ซึ่งรัฐมนตรีว่าการกระทรวงการต่างประเทศของไทยได้ให้ความเห็นว่าอาจพิจารณาจัดการประชุมสุดยอดอาเซียนกับประเทศคู่เจรจาบวกสาม (จีน ญี่ปุ่น เกาหลีใต้) เนื่องจากเป็นประเทศที่ได้รับผลกระทบจากสถานการณ์การแพร่ระบาด และจะเป็นประโยชน์ต่อประเทศสมาชิกอาเซียนในการแสวงหาความร่วมมือในกรอบอาเซียนบวกสาม
ทั้งนี้ในปี 2563 เวียดนามรับไม้ต่อการเป็นประธานอาเซียนต่อจากไทย โดยนายกรัฐมนตรีเวียดนามจะกล่าวเปิด ในฐานะประธานการประชุมฯ และจะเชิญผู้นําประเทศสมาชิกที่เหลือกล่าวเรียงลําดับตามตัวอักษรชื่อประเทศ โดยจะกราบบังคมทูลเชิญสมเด็จพระราชาธิบดีบรูไนฯ ในฐานะประธานอาเซียนปี 2564 ทรงกล่าวถ้อยแถลงเป็นพระองค์แรก
ในเวทีนี้ ผู้นําอาเซียนจะแลกเปลี่ยนความคิดเห็นเกี่ยวกับสถานการณ์ มาตรการรับมือด้านสาธารณสุข ตลอดจนหาแนวทางร่วมกันในการบรรเทาผลกระทบทางเศรษฐกิจและสังคมอย่างมีประสิทธิภาพและรอบด้าน ทั้งในภูมิภาคและกับภาคีภายนอก ซึ่งแต่ละประเทศในอาเซียนได้มีการเฝ้าระวัง ยกระดับมาตรการป้องกันการแพร่ระบาด โดยการเพิ่มมาตรการเว้นระยะห่างระหว่างบุคคล Social Distancing หรือ Physical Distancing สําหรับประเทศไทยได้จัดตั้งศูนย์บริหารสถานการณ์โควิด-19 (ศบค.) ซึ่งมีนายกรัฐมนตรีเป็นผู้อํานวยการศูนย์ดําเนินการกําหนดมาตรการต่างๆ ให้ความช่วยเหลือและดูแลทุกด้าน อาทิ ด้านการแพทย์และสาธารณสุข ด้านป้องกันและช่วยเหลือประชาชน รวมทั้งการรักษาความมั่นคง ด้านการควบคุมสินค้า ด้านการเยียวยาผู้ได้รับผลกระทบทางเศรษฐกิจ ด้านการต่างประเทศ และด้านการสื่อสารในสภาวะวิกฤต พร้อมทั้งได้ประกาศสถานการณ์ฉุกเฉิน และออกประกาศห้ามบุคคลออกนอกเคหสถานเพื่อชะลอ และยับยั้งการแพร่ระบาดของโรค
ทั้งนี้ ผลจากการประชุมสุดยอดผู้นําอาเซียน จะมีการรับรองปฏิญญาร่วม 2 ฉบับ ซึ่งจะยืนยันถึงความมุ่งมั่นของกลุ่มประเทศอาเซียนและประเทศคู่เจรจา (จีน ญี่ปุ่น เกาหลีใต้) ในการป้องกันและกําจัดความเสี่ยงของการแพร่ระบาดที่คุกคามชีวิตของผู้คน และเสถียรภาพทางเศรษฐกิจและสังคมของประเทศสมาชิก
************
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 29 พฤษภาคม 2563
วันศุกร์ที่ 29 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 29 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่เพิ่ม 11 ราย ทั้งหมดเป็นคนไทยที่เดินทางกลับจากประเทศคูเวตและได้เข้ารับการเฝ้าระวังกักตัวในสถานที่รัฐจัดให้ ไม่มีผู้ป่วยกลับบ้าน ทําให้มีผู้ป่วยกลับบ้านสะสม 2,945 ราย หรือคิดเ
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่29 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่เพิ่ม 11 ราย ทั้งหมดเป็นคนไทยที่เดินทางกลับจากประเทศคูเวตและได้เข้ารับการเฝ้าระวังกักตัวในสถานที่รัฐจัดให้ ไม่มีผู้ป่วยกลับบ้าน ทําให้มีผู้ป่วยกลับบ้านสะสม 2,945 ราย หรือคิดเป็นร้อยละ 95.74 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาลจํานวน 74 ราย หรือร้อยละ 2.41 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,076 ราย
หลังจากที่รัฐบาลประกาศมาตรการผ่อนปรนในระยะที่ 2 หลายสถานประกอบการสามารถปฏิบัติตามมาตรการได้เป็นอย่างดี อาทิ ห้างสรรพสินค้า สถานเสริมความงาม คลินิกเวชกรรม ส่วนสถานที่สาธารณะ เช่น ตลาดนัด สถานที่ออกกําลังกาย ยังถือว่ามีความเสี่ยง ขอให้ประชาชนเข้มมาตรการหากเข้าใช้บริการ อย่างไรก็ตามรัฐบาลจะมีการผ่อนปรนมาตรการในระยะที่ 3 สําหรับกิจการหรือกิจกรรมที่มีความเสี่ยงสูง ซึ่งมีการพิจารณาในวันนี้ (29 พฤษภาคม 2563) และอนุญาตให้เปิดบริการได้ กระทรวงสาธารณสุขขอเน้นย้ําให้เจ้าของกิจการทุกแห่งเตรียมความพร้อมในมาตรการป้องกันการแพร่กระจายเชื้อ ทั้งจากผู้รับบริการและผู้ให้บริการ เพื่อสร้างความมั่นใจให้ประชาชน โดยปฏิบัติตามมาตรการ อาทิ การวัดไข้คัดกรองทุกคนที่เข้าพื้นที่ และให้สวมหน้ากากอนามัย/หน้ากากผ้า จัดทางเข้าออกทางเดียว จัดตั้งจุดวางแอลกอฮอล์เจลล้างมือ จัดพื้นที่ให้บริการโดยเว้นระยะห่าง 1-2 เมตร จํากัดจํานวนคนและระยะเวลาการรับบริการแต่ละครั้ง มีการทําความสะอาดพื้นผิวที่มีการสัมผัสร่วมกัน เช่น ราวบันได ราวจับ ปุ่มกดลิฟต์ ห้องน้ํา ก๊อกน้ํา โต๊ะ ทุก 2 ชั่วโมง เป็นต้น เนื่องจากอาจมีละอองน้ํามูก น้ําลาย ที่มาสัมผัสพื้นผิวเหล่านี้ ทําให้เกิดความเสี่ยงที่จะติดเชื้อโควิด 19 ได้
ส่วนประชาชนจะต้องการ์ดไม่ตก ขอให้รักษาสุขอนามัยส่วนตัวที่ได้ปฏิบัติเป็นอย่างดีมาตลอด ทั้งการสวมหน้ากาก ล้างมือให้สะอาด และการเว้นระยะห่างระหว่างผู้อื่น ไม่นํามือมาสัมผัสใบหน้า ตา จมูก ปาก และปฏิบัติตามข้อกําหนดของสถานที่อย่างเคร่งครัดเพื่อความปลอดภัย เมื่อเข้ารับบริการในสถานที่ต่างๆ ให้ลงทะเบียนเข้า-ออก ในแพลตฟอร์มไทยชนะที่รัฐบาลจัดทําขึ้น เพราะหากป่วยจะง่ายต่อการสอบสวนโรคและติดตามผู้สัมผัสเข้าสู่ระบบการเฝ้าระวังโรคได้รวดเร็ว
******************************29 พฤษภาคม 2563
รัฐบาลไทย-ข่าวทำเนียบรัฐบาล-บีโอไอ คว้า 2 รางวัลบริการภาครัฐ ปี 62 นำระบบดิจิทัลเสริมบริการนักลงทุน
วันศุกร์ที่ 13 กันยายน 2562
บีโอไอ คว้า 2 รางวัลบริการภาครัฐ ปี 62 นําระบบดิจิทัลเสริมบริการนักลงทุน
บีโอไอ คว้า 2 รางวัลบริการภาครัฐ ปี 62 นําระบบดิจิทัลเสริมบริการนักลงทุน
บีโอไอ คว้า 2 รางวัลบริการภาครัฐ ปี 62
นําระบบดิจิทัลเสริมบริการนักลงทุน
บีโอไอ คว้า 2 รางวัลบริการภาครัฐ ระดับดีเด่น ประเภทการบูรณาการข้อมูลเพื่อการบริการ ด้วยระบบ Single Window for Visa and Work Permit และระดับดี ประเภทพัฒนาการบริการ ด้วยระบบ e-Tax ย้ําความมุ่งมั่นยกระดับการให้บริการนักลงทุน ด้วยความสะดวก รวดเร็ว และโปร่งใส
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า บีโอไอ ได้รับการพิจารณาจากคณะกรรมการพัฒนาระบบราชการ (ก.พ.ร.) ในการประชุมเมื่อวันที่ 15 สิงหาคม 2562 มอบรางวัลบริการภาครัฐ ประจําปี 2562 ระดับดีเด่น ประเภทบูรณาการข้อมูลเพื่อการบริการ ได้แก่ การให้บริการงานช่างฝีมือผู้ชํานาญการต่างประเทศ ด้วยระบบ Single Window for Visa and Work Permit และระดับดี ประเภทพัฒนาการบริการ ได้แก่ การยื่นแบบคําขอใช้สิทธิและประโยชน์ยกเว้นภาษีเงินได้นิติบุคคลด้วยระบบอิเล็กทรอนิกส์ (e-Tax) จากจํานวนผู้สมัครในสาขาบริการภาครัฐ จํานวน 537 ผลงาน
“รางวัลดังกล่าว ถือเป็นความภาคภูมิใจของสํานักงาน สะท้อนถึงความมุ่งมั่นของบีโอไอในการพัฒนาคุณภาพการบริการอย่างต่อเนื่อง และสอดรับกับนโยบายของรัฐบาลที่มีแนวทางการปรับปรุงบริการภาครัฐไปสู่ระบบดิจิทัล โดยนําเทคโนโลยีสารสนเทศเข้ามาปรับปรุงกระบวนการทํางาน เพื่อยกระดับคุณภาพการให้บริการด้วยความสะดวก รวดเร็ว โปร่งใส และสร้างความพึงพอใจแก่นักลงทุน” นางสาวดวงใจกล่าว
สําหรับการให้บริการงานช่างฝีมือผู้ชํานาญการต่างประเทศ ด้วยระบบ Single Window for Visa and Work Permit เป็นระบบอํานวยความสะดวกแก่บริษัทที่ได้รับการส่งเสริมการลงทุน ในการนําช่างฝีมือผู้ชํานาญการต่างประเทศเข้ามาทํางานในกิจการที่ได้รับการส่งเสริมฯ โดยเป็นการทํางานร่วมกันของ 3 หน่วยงาน ได้แก่ บีโอไอ สํานักงานตรวจคนเข้าเมือง และกรมการจัดหางาน ซึ่งผู้ใช้บริการสามารถยื่นคําร้องและเอกสารที่ใช้สําหรับทุกหน่วยงานเพียงครั้งเดียว (Single Entry) ข้อมูลที่นําเข้าสู่ระบบของ 3 หน่วยงาน จะเป็นชุดเดียวกันทั้งหมด จึงช่วยลดปัญหาข้อมูลไม่ตรงกัน ทั้งยังมีกรอบเวลาที่ชัดเจนในการให้บริการด้านการพัฒนาระบบการขอใช้สิทธิประโยชน์ด้านภาษีเงินได้นิติบุคคลผ่านระบบอิเล็กทรอนิกส์ (e-Tax) เดิมบริษัทที่ได้รับการส่งเสริมการลงทุนจากบีโอไอ จะต้องยื่นขอใช้สิทธิประโยชน์ยกเว้นภาษีเงินได้ นิติบุคคล โดยการส่งแบบคําขอใช้สิทธิประโยชน์มายังสํานักงาน ซึ่งต้องเสียเวลาและมีค่าใช้จ่ายในการเดินทาง หรือต้องส่งแบบคําขอต่างๆ เป็นจํานวนมาก ดังนั้นการนําระบบอิเล็กทรอนิกส์ หรือ e-Tax เข้ามาให้บริการ นอกจากจะช่วยลดระยะเวลาและค่าใช้จ่ายในการจัดส่งเอกสารแล้ว ยังสามารถติดตามสถานะคําขอไปยังผู้รับผิดชอบโดยตรง ทําให้ผู้ใช้บริการมีความสะดวกทั้งในด้านการส่งเอกสารและไม่ต้องเสียเวลาเดินทางมาด้วยตัวเอง
ทั้งนี้ ในแต่ละปีมีบริษัทยื่นขอใช้สิทธิประโยชน์ยกเว้นภาษีเงินได้นิติบุคคล กว่า 4,000 บริษัท ทั่วประเทศ ซึ่งหลังจากนําระบบ e-Tax มาใช้ตั้งแต่วันที่ 1 กันยายน 2559 เป็นต้นมา พบว่า ผลสํารวจความคิดเห็นของผู้รับบริการในปี 2561 ที่ผ่านมา ผู้ใช้บริการมีความพึงพอใจในบริการดังกล่าวถึงร้อยละ 97.52
รางวัลดังกล่าว ถือเป็นรางวัลอันทรงเกียรติที่คณะกรรมการพัฒนาระบบราชการ (ก.พ.ร.) มอบให้แก่หน่วยงานของรัฐที่มีผลการพัฒนาคุณภาพการให้บริการ ในการยกระดับคุณภาพและประสิทธิภาพการให้บริการภาครัฐ
รัฐบาลไทย-ข่าวทำเนียบรัฐบาล-มาตรการ “ชิมช้อปใช้ เฟส 3” เปิดให้ลงทะเบียนสำหรับผู้สูงอายุวันนี้เป็นวันสุดท้าย
วันจันทร์ที่ 2 ธันวาคม 2562
มาตรการ “ชิมช้อปใช้ เฟส 3” เปิดให้ลงทะเบียนสําหรับผู้สูงอายุวันนี้เป็นวันสุดท้าย
มาตรการ “ชิมช้อปใช้ เฟส 3” ที่ได้เปิดลงทะเบียนสําหรับประชาชนทั่วไปเมื่อวันที่ 14 – 17 พฤศจิกายน 2562 และรอบพิเศษสําหรับผู้มีอายุ 60 ปีบริบูรณ์ขึ้นไป ตั้งแต่วันที่ 17 พฤศจิกายน 2562 มีผู้ได้รับสิทธิ์รวม 1,448,012 ราย จะปิดการลงทะเบียนในเวลา 18.00 น.
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า มาตรการ “ชิมช้อปใช้ เฟส 3” ที่ได้เปิดลงทะเบียนสําหรับประชาชนทั่วไปเมื่อวันที่ 14 – 17 พฤศจิกายน 2562 และรอบพิเศษสําหรับผู้มีอายุ 60 ปีบริบูรณ์ขึ้นไป ตั้งแต่วันที่ 17 พฤศจิกายน 2562 มีผู้ได้รับสิทธิ์รวม 1,448,012 ราย ซึ่งกระทรวงการคลังเห็นว่า มีการลงทะเบียนที่ครอบคลุมกลุ่มเป้าหมายตามที่คาดการณ์ไว้แล้ว จึงจะเปิดให้ลงทะเบียนสําหรับผู้สูงอายุวันนี้เป็นวันสุดท้าย และจะปิดการลงทะเบียนในเวลา 18.00 น.
สําหรับการใช้จ่ายของประชาชนตั้งแต่วันที่ 27 กันยายน จนถึงวันที่ 1 ธันวาคม 2562 มีผู้ใช้สิทธิ์รวม 3 เฟส จํานวน 11,769,870 ราย มีการใช้จ่ายรวม 17,872 ล้านบาท ซึ่งเป็นการใช้จ่ายจาก g-Wallet ช่อง 1 จํานวน 11,619 ล้านบาท สําหรับ g-Wallet ช่อง 2 มีผู้ใช้สิทธิ์จํานวน 247,020 ราย มียอดการใช้จ่ายรวม 6,252 ล้านบาท หรือเฉลี่ยรายละประมาณ 25,314 บาท โดยยอดใช้จ่ายผ่าน g-Wallet ช่อง 2 ยังคงขยายตัวเป็นอย่างมากและอย่างต่อเนื่อง โดยมีสัดส่วนมากกว่า 1 ใน 3 ของยอดใช้จ่ายทั้งหมด
รองโฆษกกระทรวงการคลังได้กล่าวย้ําว่า ประชาชนสามารถใช้สิทธิ์ภายใต้มาตรการได้อย่างต่อเนื่องโดยจะสิ้นสุดในวันที่ 31 มกราคม 2563 จึงขอเชิญชวนให้ประชาชนออกมาใช้จ่ายผ่าน g-Wallet ช่อง 2 เพื่อมีส่วนช่วยในการส่งเสริมการบริโภคภายในประเทศและมีสิทธิได้รับเงินคืนสูงสุดถึงร้อยละ 20 อีกด้วย
สอบถามข้อมูลเพิ่มเติม
ข้อมูลมาตรการ : สํานักงานเศรษฐกิจการคลัง โทร 02 2739020 ต่อ 3523 3508
การรับสมัครร้านค้า : กรมบัญชีกลาง โทร 02 2706400 ต่อ 7
App “เป๋าตัง” : ธนาคารกรุงไทย โทร 02 1111144
ข้อมูลเที่ยวชิมช้อปใช้ : การท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-กระทรวงดิจิทัลฯ หารือความร่วมมือด้านดิจิทัลกับญี่ปุ่น เน้นส่งเสริมเทคโนโลยีการเกษตร
วันอังคารที่ 15 ตุลาคม 2562
กระทรวงดิจิทัลฯ หารือความร่วมมือด้านดิจิทัลกับญี่ปุ่น เน้นส่งเสริมเทคโนโลยีการเกษตร
กระทรวงดิจิทัลฯ หารือความร่วมมือด้านดิจิทัลกับญี่ปุ่น เน้นส่งเสริมเทคโนโลยีการเกษตร
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ให้การต้อนรับนายชิโระ ซะโดะชิมะ (H.E. Mr. Shiro Sadoshima) เอกอัครราชทูตญี่ปุ่นประจําประเทศไทย พร้อมคณะ ในโอกาสเข้าเยี่ยมคารวะ ณ ห้องรับรอง ชั้น 9 กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 10 ตุลาคม 2562 โดย รมว.กระทรวงดิจิทัลฯ และเอกอัครราชทูตญี่ปุ่นประจําประเทศไทย ได้ร่วมหารือเกี่ยวกับความร่วมมือในด้านดิจิทัลระหว่างกัน โดยทั้งสองฝ่ายจะสนับสนุนความร่วมมือด้านต่างๆ เช่น ความร่วมมือด้านไปรษณีย์ ซึ่งจะมีการจัดทําบันทึกความร่วมมือ (MOU) ฉบับใหม่ในด้านดังกล่าว เพื่อให้เกิดความร่วมมือระหว่างกันอย่างต่อเนื่อง รวมถึงความร่วมมือด้านความมั่นคงปลอดภัยไซเบอร์ ภายใต้ศูนย์ ASEAN – Japan Cybersecurity Capacity Building Center นอกจากนี้ ประเทศญี่ปุ่นประสงค์จะผลักดันความร่วมมือของเมืองอัจฉริยะด้านเกษตรกรรม ซึ่งมีความสอดคล้องกับนโยบายของกระทรวงดิจิทัลฯ ในการส่งเสริมการใช้เทคโนโลยีดิจิทัลเพื่อการเกษตร ในส่วนของกระทรวงดิจิทัลฯ ได้เน้นย้ําและสนับสนุนให้ภาคเอกชนของญี่ปุ่นเข้ามาลงทุนใน Digital Park Thailand จ.ชลบุรี โดยได้สนับสนุนฝ่ายไทยในการพัฒนาทรัพยากรมนุษย์ด้านดิจิทัล ซึ่งจะเป็นประโยชน์ต่อทั้งฝ่ายไทยและภาคเอกชนของญี่ปุ่นที่ประกอบธุรกิจในไทยด้วย เอกอัครราชทูตญี่ปุ่นประจําประเทศไทย ได้เชิญชวนภาครัฐและเอกชนชั้นนําจากญี่ปุ่นมาร่วมจัดกิจกรรม “Japan Pavilion” ภายในงาน “Thailand Digital Big Bang 2019” ซึ่งกระทรวงดิจิทัลฯ จะเป็นเจ้าภาพจัดขึ้นระหว่างวันที่ 28 – 31 ตุลาคม 2562 ณ ศูนย์นิทรรศการและการประชุม ไบเทค บางนา
*****************
รัฐบาลไทย-ข่าวทำเนียบรัฐบาล-"New Normal"
วันศุกร์ที่ 19 มิถุนายน 2563
"New Normal"
เมื่อเราเข้าสู่โลกใหม่ จากนี้เป็นต้นไป...การทํางานของรัฐบาลต้อง New Normal
รัฐบาลไทย-ข่าวทำเนียบรัฐบาล-กระทรวงยุติธรรม ลงพื้นที่ให้กำลังใจและช่วยเหลือชาวบ้าน จ.นราธิวาส
วันพฤหัสบดีที่ 31 มกราคม 2562
กระทรวงยุติธรรม ลงพื้นที่ให้กําลังใจและช่วยเหลือชาวบ้าน จ.นราธิวาส
กระทรวงยุติธรรม ลงพื้นที่ให้กําลังใจและช่วยเหลือชาวบ้าน จ.นราธิวาส
ในวันพุธที่ ๓๐ มกราคม ๒๕๖๒ เวลา ๐๙.๐๐ น. ณ วัดรัตนานุภาพ อําเภอสุไหงปาดี จังหวัดนราธิวาส พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะทํางาน และคณะผู้บริหารกระทรวงยุติธรรม นําโดย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายสมณ์ พรหมรส อธิบดีกรมคุ้มครองสิทธิและเสรีภาพ พันตํารวจโทวรรณพงษ์ คชรักษ์ ผู้อํานวยการสถาบันนิติวิทยาศาสตร์ นายนิยม เติมศรีสุข เลขาธิการสํานักงานคณะกรรมการป้องกันและปราบปรามยาเสพติด ตรวจเยี่ยมหน่วยงานด้านยุติธรรมในพื้นที่ และกราบนมัสการร่างพระครูประโชติรัตนานุรักษ์ เจ้าอาวาสวัดรัตนานุภาพ เจ้าคณะอําเภอสุไหงปาดี ประธานเครือข่ายพระธรรมทูตอาสาจังหวัดนราธิวาส โดยมีนายเอกรัฐ หลีเส็น ผู้ว่าราชการจังหวัดนราธิวาส ข้าราชการ และพี่น้องประชาชนร่วมให้การต้อนรับ
ทั้งนี้ ได้มอบเงินช่วยเหลือให้กับวัดรัตนานุภาพและวัดใกล้เคียง จํานวน ๘ แห่ง มอบอุปกรณ์กีฬา และสื่อการเรียนรู้ ให้แก่โรงเรียนในพื้นที่ใกล้เคียง จํานวน ๔ แห่ง พร้อมทั้งให้กําลังใจแก่ชาวบ้านในพื้นที่ และมอบเงินช่วยเหลือให้แก่ครอบครัวผู้สูญเสียจากเหตุการณ์ความไม่สงบ
จากนั้น เวลา ๑๐.๓๐ น. รองนายกรัฐมนตรีและรัฐมนตรีว่าการกระทรวงยุติธรรม และคณะ ร่วมประชุมหารือกับส่วนราชการ หัวหน้าหน่วยงานด้านยุติธรรม และการศึกษา ในพื้นที่จังหวัดชายแดนภาคใต้ เพื่อเร่งรัดให้เจ้าหน้าที่ดําเนินการสร้างความเชื่อมั่นและรักษาความปลอดภัยให้กับประชาชนต่อไป
รัฐบาลไทย-ข่าวทำเนียบรัฐบาล-กระทรวงมหาดไทยจัดทำโครงการ “1 ตำบล 1 แหล่งกักเก็บน้ำ” เน้น “ซ่อม เสริม สร้าง” จัดหาแหล่งน้ำอุปโภคบริโภค – การเกษตร ให้ครอบคลุมทุกตำบลทั่วประเทศ
วันจันทร์ที่ 21 พฤศจิกายน 2559
กระทรวงมหาดไทยจัดทําโครงการ “1 ตําบล 1 แหล่งกักเก็บน้ํา” เน้น “ซ่อม เสริม สร้าง” จัดหาแหล่งน้ําอุปโภคบริโภค – การเกษตร ให้ครอบคลุมทุกตําบลทั่วประเทศ
มท. จัดทําโครงการ “1 ตําบล 1 แหล่งกักเก็บน้ํา” เน้น “ซ่อม เสริม สร้าง” จัดหาแหล่งน้ําอุปโภคบริโภค – การเกษตร ให้ครอบคลุมทุกตําบลทั่วประเทศ
วันนี้ (21พ.ย.59)นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ด้วยกระทรวงมหาดไทยได้มีนโยบายที่จะแก้ไขปัญหาภัยแล้งอย่างยั่งยืนด้วยการจัดหาแหล่งเก็บน้ําอุปโภคบริโภค - เพื่อการเกษตรในฤดูแล้งให้ครอบคลุมทุกตําบลทั่วประเทศ จึงได้จัดทําโครงการบูรณาการการจัดการน้ําเพื่อแก้ไขปัญหาภัยแล้ง “1 ตําบล 1 แหล่งกักเก็บน้ํา”ขึ้น โดยมีวัตถุประสงค์เพื่อปรับปรุง หรือซ่อมแซม หรือเสริมศักยภาพแหล่งกักเก็บน้ําเดิม และสร้างแหล่งกักเก็บน้ําใหม่ในที่ที่ขาดแคลน เพื่อบรรเทาและแก้ไขปัญหาให้กับประชาชนในพื้นที่ซึ่งประสบกับความเดือดร้อนจากอุทกภัยหรือภัยแล้ง รวมทั้งเพื่อเป็นการจัดทําฐานข้อมูลแหล่งน้ําและเชื่อมโยงข้อมูลที่มีอยู่ในทุกระดับสําหรับสนับสนุนการแก้ไขปัญหาแบบบูรณาการและยั่งยืน มีเป้าหมายก่อสร้างหรือปรับปรุงแหล่งน้ําเพื่อเก็บกักน้ําไว้ใช้ในด้านอุปโภคบริโภคหรือเกษตรกรรม ตามความเหมาะสมของสภาพพื้นที่เป็น 2 ระยะ คือ ระยะที่ 1 ในปีงบประมาณ 2560 กําหนดเป้าหมาย “1 ตําบล 1 แหล่งกักเก็บน้ํา” และระยะที่ 2 ตั้งแต่ปีงบประมาณ2561 - 2563 กําหนดเป้าหมาย “1 หมู่บ้าน 1 แหล่งกักเก็บน้ํา” โดยมีกรมส่งเสริมการปกครองท้องถิ่น และกรมการปกครอง เป็นหน่วยงานหลัก
สําหรับแนวทางการขับเคลื่อนการดําเนินงานตามโครงการฯ ขณะนี้กระทรวงมหาดไทยได้สั่งการให้ ทุกจังหวัด มอบหมายให้องค์กรปกครองส่วนท้องถิ่นในพื้นที่ ดําเนินการสํารวจข้อมูลแหล่งน้ําในพื้นที่ตามสภาพข้อเท็จจริง เช่น จํานวนอ่างเก็บน้ํา สระน้ํา ฝาย บ่อบาดาล แหล่งกักเก็บน้ําธรรมชาติ หรืออื่นๆ ที่มีอยู่ในพื้นที่ ตลอดจนปัญหาในการบริหารจัดการแหล่งน้ําที่มีอยู่เดิม หรือพื้นที่ใดที่ขาดแคลนแหล่งน้ําให้รายงาน ตามข้อเท็จจริงและเป็นปัจจุบัน และให้วางแนวทางหรือจัดทําโครงการแก้ไขปัญหา โดยใช้กระบวนการประชาคมจากประชาชนในท้องที่เพื่อให้การแก้ไขปัญหาสอดคล้องกับความต้องการของประชาชนและสภาพ ภูมิประเทศ โดยมีหลักการสําคัญ “ซ่อม เสริม สร้าง” คือ 1) กรณีมีแหล่งน้ําแต่ชํารุด ให้ดําเนินการซ่อม ให้สามารถใช้ประโยชน์ได้ 2) กรณีมีแหล่งน้ําแต่ใช้ไม่เต็มศักยภาพให้จัดทําโครงการเพื่อเสริมศักยภาพ และ 3) กรณีขาดแคลนแหล่งน้ํา ให้จัดทําโครงการเพื่อสร้างแหล่งน้ําเพื่อการอุปโภคหรือเพื่อการเกษตร รวมไปถึงให้รวบรวมข้อมูลผลการแก้ไขปัญหาการขาดแคลนน้ําและการแก้ไขปัญหาในช่วงปี 2559 ที่ผ่านมา เพื่อให้อําเภอหรือคณะทํางานที่ตั้งขึ้นจัดทําบัญชีโครงการตามลําดับความสําคัญ และให้จังหวัดพิจารณาจัดทําแผนแก้ไขปัญหาตามศักยภาพ หากเกินศักยภาพให้แจ้งกระทรวงมหาดไทยเพื่อขอสนับสนุนงบประมาณจากหน่วยงานที่เกี่ยวข้องต่อไป ทั้งนี้จะมีการคัดเลือกพื้นที่ต้นแบบเพื่อเป็นตัวอย่างให้กับพื้นที่อื่นๆ ต่อไปด้วย
รองปลัดกระทรวงมหาดไทยกล่าวเพิ่มเติมว่า กระทรวงมหาดไทยได้กําชับให้ผู้ว่าราชการจังหวัด ถือเป็นนโยบายสําคัญที่ต้องกํากับติดตามการดําเนินงานของหน่วยงานในจังหวัดด้วยตนเอง รวมไปถึงบูรณาการกับทุกภาคส่วนในลักษณะประชารัฐ เพื่อบริหารจัดการน้ําให้เป็นไปอย่างยั่งยืน และให้นายอําเภอท้องที่ช่วยเหลือสนับสนุนและติดตามการดําเนินงานขององค์กรปกครองส่วนท้องถิ่นในพื้นที่รับผิดชอบโดยใกล้ชิดด้วย.
รัฐบาลไทย-ข่าวทำเนียบรัฐบาล-กระทรวงเกษตรฯ จับมือ แคนาดา ร่วมยกระดับคุณภาพสินค้าเกษตรให้มีความปลอดภัยต่อผู้บริโภค
วันศุกร์ที่ 10 กุมภาพันธ์ 2560
กระทรวงเกษตรฯ จับมือ แคนาดา ร่วมยกระดับคุณภาพสินค้าเกษตรให้มีความปลอดภัยต่อผู้บริโภค
กระทรวงเกษตรฯ จับมือ แคนาดา ร่วมยกระดับคุณภาพสินค้าเกษตรให้มีความปลอดภัยต่อผู้บริโภค พร้อมขยายความร่วมมือด้านวิชาการระหว่างผู้เชี่ยวชาญด้านการเกษตรระหว่างสองประเทศ
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ หารือด้านการเกษตรร่วมกับ นางโดนิกา พอตตี (Ms.Donica Pottie) เอกอัครราชทูตแคนาดาประจําประเทศไทย โดยทั้งกระทรวงเกษตรและสหกรณ์ และแคนาดา ได้มุ่งเน้นให้ความสําคัญในการยกระดับคุณภาพสินค้าเกษตรให้มีความปลอดภัยต่อผู้บริโภค ซึ่งจะทําให้การดําเนินความร่วมมือเป็นไปในทิศทางเดียวกัน อย่างไรก็ตาม เพื่อให้เกิดการขยายความร่วมมือด้านการเกษตรระหว่างทั้งสองประเทศเพิ่มมากขึ้น จึงเห็นควรให้ขยายความร่วมมือด้านวิชาการระหว่างกันในสาขาวิชาอื่น ๆ เพื่อแลกเปลี่ยนประสบการณ์และความรู้ในการเกษตร รวมทั้งช่วยอํานวยความสะดวกในการค้าสินค้าเกษตรระหว่างกันต่อไป โดยกระทรวงเกษตรและสหกรณ์มีเจ้าหน้าที่ที่มีความเชี่ยวชาญทั้งด้านพืช สัตว์ ประมง การชลประทาน และการพัฒนาองค์กรเกษตรกร ที่จะสามารถแลกเปลี่ยนความรู้และประสบการณ์กับแคนาดาได้
สําหรับประเด็นที่กระทรวงเกษตรและสหกรณ์ได้ให้ความสนใจและนํามาหารือกับแคนาดามี 3 ประเด็นหลัก คือ 1.การขยายสินค้าเกษตรโดยการยกระดับความเท่าเทียมในการเป็นคู่ค้าระหว่างทั้งสองประเทศ 2.กระทรวงเกษตรและสหกรณ์ ได้ประกาศให้ปี 2560 เป็นปีแห่งการยกระดับคุณภาพสินค้าเกษตร เช่น รูปแบบแปลงใหญ่ เพื่อให้สามารถผลิตสินค้าเกษตรได้มีคุณภาพ โดยใช้ต้นทุนที่ต่ําลง และ 3.กระทรวงเกษตรและสหกรณ์ได้ให้ความสําคัญในความปลอดภัยของสินค้าปศุสัตว์ และประมง ซึ่งเป็นนโยบายสําคัญที่อยู่ในระหว่างการขับเคลื่อนของกระทรวงเกษตรฯ ซึ่งทางแคนาดามีความยินดีที่จะสนับสนุนความร่วมมือทั้ง 3 ประเด็นดังกล่าว นอกจากนี้ แคนาดายังมีความประสงค์ที่จะส่งออกเนื้อสุกรและเครื่องในสุกรมายังประเทศไทย ในกรณีที่แคนาดาสามารถพิสูจน์ได้ว่า เนื้อสุกรของแคนาดาปลอดสารเร่งเนื้อแดง โดยขณะนี้กระทรวงเกษตรฯ โดยกรมปศุสัตว์ อยู่ระหว่างการปรับปรุงข้อกําหนดขั้นตอนการนําเข้าสินค้าสัตว์มีชีวิตและผลิตภัณฑ์สัตว์จากต่างประเทศเข้ามายังไทย
ขณะที่ด้านการค้าระหว่างไทยและแคนาดานั้น แคนาดาเป็นประเทศคู่ค้าสินค้าเกษตรอันดับที่ 19 ของไทย ในระหว่างปี 2556 - 2558 มีสัดส่วนการค้าสินค้าเกษตรร้อยละ 1.66 ของมูลค่าการค้าสินค้าเกษตรของไทยกับโลก (เฉลี่ยประมาณปีละ 23,555 ล้านบาท) ทั้งนี้ ฝ่ายไทยเป็นฝ่ายได้เปรียบดุลการค้ากับแคนาดามาโดยตลอด โดยสินค้าเกษตรส่งออกไปแคนาดาที่สําคัญ 5 อันดับแรก ได้แก่ 1.ปลาทูน่าปรุงแต่ง 2.ข้าว 3.กุ้งแช่เย็น แช่แข็ง 4.กุ้งปรุงแต่งไม่บรรจุกระป๋อง และ 5.เนื้อไก่ปรุงแต่ง ส่วนสินค้าเกษตรนําเข้าจากแคนาดาที่สําคัญ 5 อันดับแรก ได้แก่ 1.ข้าวสาลีและเมสลินสําหรับบริโภค 2.ถั่วเหลืองใช้สําหรับบริโภค 3.กากน้ํามัน (ออยล์เค้ก) และกากแข็งอื่นๆ ที่ได้จากน้ํามันของเมล็ดเรปหรือโคลซา 4.กุ้งน้ําเย็นรมควัน และ 5.ปูแช่แข็ง
-------------------------------------------------
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต  ประจำปีงบประมาณ พ.ศ. 2563 ระหว่างวันที่ 20 - 26 มีนาคม 2563 พบการกระทำผิด จำนวน 341 คดี คิดเป็นเงินค่าปรับ 3.84 ล้านบาท
วันศุกร์ที่ 27 มีนาคม 2563
ผลการปราบปรามผู้กระทําผิดกฎหมายสรรพสามิต  ประจําปีงบประมาณ พ.ศ. 2563 ระหว่างวันที่ 20 - 26 มีนาคม 2563 พบการกระทําผิด จํานวน 341 คดี คิดเป็นเงินค่าปรับ 3.84 ล้านบาท
ผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 20 - 26 มีนาคม 2563) พบว่ามีการกระทําผิด จํานวน 341 คดี คิดเป็นเงินค่าปรับ 3.84 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 20 - 26 มีนาคม 2563) พบว่ามีการกระทําผิด จํานวน 341 คดี คิดเป็นเงินค่าปรับ 3.84 ล้านบาท โดยแยกเป็น สุรา จํานวน 199 คดี ค่าปรับ 1.69 ล้านบาท ยาสูบ จํานวน 94 คดี ค่าปรับ 1.84 ล้านบาท ไพ่ จํานวน 6 คดี ค่าปรับ 0.04 ล้านบาท น้ํามันและผลิตภัณฑ์น้ํามัน จํานวน 30 คดี ค่าปรับ 0.13 ล้านบาท รถจักรยานยนต์ จํานวน 8 คดี ค่าปรับ จํานวน 0.10 ล้านบาท และสินค้าอื่น ๆ จํานวน 4 คดี ค่าปรับ 0.04 ล้านบาท โดยมีของกลางแยกเป็นน้ําสุรา จํานวน 52,748.925 ลิตร ยาสูบ จํานวน 5,039 ซอง ไพ่ จํานวน 252 สํารับ น้ํามันและผลิตภัณฑ์น้ํามัน จํานวน 34,389.000 ลิตร รถจักรยานยนต์ จํานวน 8 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 26 มีนาคม 2563 พบว่ามีการกระทําผิด จํานวน 17,056 คดี คิดเป็นเงินค่าปรับ 259.57 ล้านบาท โดยแยกเป็น สุรา จํานวน 9,589 คดี ค่าปรับ 84.44 ล้านบาท ยาสูบ จํานวน 5,260 คดี ค่าปรับ 121.18 ล้านบาท ไพ่ จํานวน 347 คดี ค่าปรับ 3.72 ล้านบาท น้ํามันและผลิตภัณฑ์น้ํามัน จํานวน 768 คดี ค่าปรับ 16.10 ล้านบาท น้ําหอม จํานวน 36 คดี ค่าปรับ 0.91 ล้านบาท รถจักรยานยนต์ จํานวน 753 คดี ค่าปรับ จํานวน 16.05 ล้านบาท และสินค้าอื่น ๆ จํานวน 303 คดี ค่าปรับ 17.17 ล้านบาท โดยมีของกลางแยกเป็นน้ําสุรา จํานวน 212,329.917 ลิตร ยาสูบ จํานวน 285,660 ซอง ไพ่ จํานวน 22,625 สํารับ น้ํามันและผลิตภัณฑ์น้ํามัน จํานวน 1,362,640.000 ลิตร น้ําหอม จํานวน 6,643 ขวด รถจักรยานยนต์ จํานวน 838 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778